##### ZMLUVA O DIELO

**uzatvorená podľa ustanovení § 536 a nasl. Obchodného zákonníka č. 513/1991 Zb.**

**v znení neskorších predpisov**

(ďalej len zmluva)

**Č. objednávateľa: Č. zhotoviteľa: 021/2010**

**Na uskutočnenie stavebných prác**

**Vysprávky vozoviek dýzovou metódou na cestách I. triedy**

**v Banskobystrickom kraji**

**Čl. 1 Zmluvné strany**

1.1.**Objednávateľ** : **Slovenská správa ciest,**

Sídlo : Miletičova 19, 826 19 Bratislava

Štatutárny orgán : **Ing. Roman Žembera**, generálny riaditeľ

Osoba oprávnená podpísať zmluvu : **Ing. Peter Polešenský**, riaditeľ SSC – IVSC Banská Bystrica, Skuteckého 32, 974 23 Banská Bystrica

Osoby oprávnené rokovať

- vo veciach zmluvných : Ing. Hana Hasprová, vedúca oddelenia verejného obstarávania

- vo veciach technických : Ing. Vladimír Sobol, námestník úseku správy a prevádzky

Bankové spojenie : Štátna pokladnica

Číslo účtu : 7000135484/8180

IČO : 00 33 28

DIČ : 2021067785

Telefón : 048/4343 227

Fax : 048/4143 424

Právna forma: Štátna rozpočtová organizácia zriadená MDPaT SR

( ďalej len objednávateľ )

1.2.**Zhotoviteľ** : **C.S. BITUNOVA spol. s r.o.**

Sídlo :Neresnícka cesta 3, 960 01 Zvolen

Zastúpený : **Ing. Miroslav Šufliarsky**, konateľ spoločnosti

**Ing. Ján Štefík**, konateľ spoločnosti

**Ing. Mária Melichová**, prokurista spoločnosti

Osoby oprávnené rokovať

- vo veciach zmluvných : Ing. Miroslav Šufliarsky, konateľ spoločnosti

Ing. Ján Štefík, konateľ spoločnosti

Ing. Mária Melichová, prokurista spoločnosti

- vo veciach technických : Ing. Miroslav Šufliarsky, konateľ spoločnosti

Ing. Ján Štefík, konateľ spoločnosti

Bankové spojenie : Tatrabanka a.s. Bratislava

Číslo účtu : 2620040491/1100

IČO : 30228247

DIČ : 2020475193

IČ DPH : SK2020475193

Telefón : 045 / 524 33 00

Fax : 045 / 524 33 01

e-mail : [csbitunova@bitunova.eu](mailto:csbitunova@bitunova.eu)

Právna forma : spoločnosť s ručením obmedzeným, zapísaná v Obchodnom registri Okresného súdu Banská Bystrica, oddiel Sro, vložka č. 574/S

( ďalej len zhotoviteľ )

## PREAMBULA

# Zmluvné strany uzatvárajú túto zmluvu na základe výsledku verejného obstarávania postupom zákazky s nízkou hodnotou podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

# **Čl. 2 Predmet zmluvy**

# 2.1. Zhotoviteľ sa zaväzuje, že v rozsahu a za podmienok dohodnutých v tejto zmluve a jej neoddeliteľných príloh, zrealizuje pre objednávateľa práce:

**„ Vysprávky vozoviek dýzovou metódou na cestách I. triedy v Banskobystrickom kraji“**

* 1. Objednávateľ sa zaväzuje, že dokončené dielo bez vád a nedorobkov od zhotoviteľa prevezme, zaplatí mu za jeho vykonanie zmluvne dohodnutú cenu a poskytne mu dohodnuté spolupôsobenie

**Čl. 3 Druh a rozsah prác**

3.1. Záväzným podkladom pre vykonanie prác je list objednávateľa č.j. VO-627/2010 zo dňa 29.3.2010 o prijatí ponuky zhotoviteľa, druh a rozsah prác určený súťažnými podkladmi objednávateľa zo dňa 12.03.2010 a ponukou zhotoviteľa zo dňa 18.03.2010.

* 1. Zhotoviteľ zrealizuje predmet zmluvy v členení a množstve podľa požiadaviek objednávateľa so zodpovednosťou za kvalitu prác v rozsahu určenom príslušnou normou.
  2. Vysprávky vozoviek pozostávajú z nasledovných prác:

vykonanie opráv porúch vozoviek s vyčistením, zapenetrovaním a vyplnením zmesou z KAE C 65 B4 /BIT-65K a kameniva frakcie 2-4 resp. 4-8 včítane dopravy materiálov na miesto opráv a označenia pracoviska prenosným dopravným značením

* 1. Zhotoviteľ pri realizácii predmetu zmluvy dodrží nasledovný technologický postup:

1. očistenie poškodeného povrchu vozovky tlakom vzduchu
2. postrek očisteného poškodeného povrchu vozovky asfaltovým spojivom tlakom vzduchu alebo čerpadlom emulzie špeciálneho zariadenia
3. nanesenie vrstvy kameniva obaleného asfaltovým spojivom (výslednej asfaltovej zmesi na údržbu vozoviek) pomocou špeciálneho zariadenia
4. posyp postriekaného povrchu vozovky alebo povrchu nanesenej asfaltovej zmesi kamenivom pomocou špeciálneho zariadenia
5. pri opravách porúch v hrúbkach nad 25 mm vykonať dohutnenie jednotlivých vrstiev hrubých max. 25 mm.
6. vyčistenie úsekov ciest od uvolnených zŕn kameniva po ukončení vysprávok
   1. Predpokladaný rozsah prác je 570 t zabudovanej zmesi.

3.6. Miestom výkonu prác sú cesty I/50, I/51, I/66 a I/69 v okresoch Zvolen, Detva a Krupina.

**Čl. 4 Cena diela**

* 1. Cena za vykonanie diela je stanovená dohodou zmluvných strán v zmysle zákona č. 18/1996 Z.z. o cenách v znení neskorších predpisov a vyhl. MF SR 87/1996, ktorou sa zákon o cenách vykonáva v znení neskorších predpisov.

4.1.1 Jednotková cena:

|  |  |  |  |
| --- | --- | --- | --- |
| Cena za 1 tonu zabudovaného materiálu, vrátane prác pri oprave porúch vrátane dopravy a označenia pracoviska v € bez DPH | Sadzba DPH | Výška DPH  v € | Cena za 1 tonu zabudovaného materiálu, vrátane prác pri oprave porúch vrátane dopravy a označenia pracoviska v € s DPH |
| **208,00** | **19%** | **39,52** | **247,52** |

4.1.2 Predpokladaná celková cena:

|  |  |  |  |
| --- | --- | --- | --- |
| Cena za 570 ton zabudovaného materiálu, vrátane prác pri oprave porúch vrátane dopravy a označenia pracoviska v € bez DPH | Sadzba DPH | Výška DPH  v € | Cena za 570 ton zabudovaného materiálu, vrátane prác pri oprave porúch vrátane dopravy a označenia pracoviska v € s DPH |
| **118 560,00** | **19%** | **22 526,40** | **141 086,40** |

Slovom: stoštyridsaťjedentisícosemdesiatšesť eur a štyridsať centov

* 1. Jednotkové ceny uvedené v tejto zmluve sú pevné a nemenné počas platnosti zmluvy
  2. V jednotkovej cene je zahrnutá aj cena za vykonanie opráv porúch vozoviek s vyčistením, zapenetrovaním a vyplnením zmesou a kamenivom, včítane dopravy materiálov na miesto opráv a označenia pracoviska prenosným dopravným značením
  3. Objednávateľ cenu diela zaplatí podľa skutočnej výmery vykonaných prác a dohodnutých jednotkových cien max. do výšky zmluvnej ceny
  4. V prípade, že vzniknú počas realizácie naviac práce, tieto budú ocenené jednotkovými cenami uvedenými v tejto zmluve. Celková cena diela nesmie prekročiť finančný limit uvedený v § 4 ods. 4 písm. a) zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov
  5. Ak rozpočet tieto ceny a sadzby neobsahuje, zhotoviteľ spracuje ich kalkuláciu, ktorú odsúhlasí s objednávateľom. Do ceny sa premietnu ekonomicky oprávnené náklady obstarania, spracovania a obehu tovaru a primeraný zisk v rozsahu podľa § 2 ods. 3 zákona č. 18/1996 Z.z.

**Čl. 5 Platobné podmienky**

5.1. Objednávateľ cenu diela overí a uhradí cenu fakturovaných prác podľa skutočného objemu vykonaných prác a dohodnutej pevnej jednotkovej ceny uvedenej v čl. 4 ods. 4.1.1, ktorá je počas platnosti zmluvy nemenná, **do 30 dní** odo dňa doručenia faktúry objednávateľovi na adresu SSC IVSC Banská Bystrica, Skuteckého 32, 974 23 Banská Bystrica

* 1. Objednávateľ uhradí cenu diela vrátane DPH, ktorá bude fakturovaná podľa predpisov platných v čase

fakturácie

* 1. Objednávateľ uhradí zhotoviteľovi náklady za naviac vykonané práce, nezahrnuté do zmluvy, ktorých potreba vznikne v priebehu realizácie prác, o ktoré objednávateľ požiada písomne cestou stavebného denníka a bude na ne spracovaný dodatok k zmluve a práce budú zahrnuté v objednávateľom podpísanom súpise vykonaných prác
  2. Podkladom pre úhradu ceny za vykonanie diela bude faktúra vystavená zhotoviteľom po zápisničnom odovzdaní a prevzatí predmetu zmluvy podľa čl. 9 ods. 9.2. zmluvy v rozsahu skutočne zrealizovaného množstva, ktoré predstavuje zdaniteľné plnenie. Zápisnica o odovzdaní a prevzatí prác bude obsahovať aj prípadné naviac práce požadované objednávateľom.
  3. Faktúra je daňový doklad. Faktúry budú vyhotovené prehľadne a so všetkými náležitosťami a ich súčasťou bude súpis vykonaných prác v členení po okresoch a cestách. Čiastka na úhradu, na ktorú má zhotoviteľ nárok bude vyčíslená v euro. Úhrada bude vykonaná v euro.
  4. Zhotoviteľ bude uvádzať v platobnom styku variabilný symbol objednávateľa.
  5. Objednávateľ neposkytuje preddavok alebo zálohu na plnenie predmetu zmluvy

**Čl. 6 Čas plnenia**

* 1. Trvanie zmluvy: **do 30.11. 2010**

## Termín realizácie :

## - začatie prác do 3 dní od výzvy objednávateľa zapísanej v stavebnom denníku

## - ukončenie objednaných prác do 30 dní od zápisničného odovzdania a prevzatia stavniska v stavebnom denníku podľa Čl. 7 zmluvy

* 1. Zhotoviteľ nie je zodpovedný za omeškanie alebo nesplnenie záväzku z dôvodov nepriaznivého počasia a iných prekážok nezavinených zhotoviteľom.

**Čl. 7 Stavenisko a stavebný denník**

* 1. Objednávateľ odovzdá zhotoviteľovi stavenisko alebo jednotlivé staveniská v rozsahu podľa zmluvy zápisom v stavebnom denníku po odsúhlasení počiatočných skúšok typu podľa čl.8 ods. 8.3.1 a technologického postupu prác podľa čl.8 ods. 8.3.2.
  2. Počiatočné skúšky typu a technologický postup prác budú po odsúhlasení podľa čl. 8 ods. 8.3 platné počas celej doby trvania zmluvy podľa čl. 6 ods. 6.1.
  3. Objednávateľ môže stavenisko odovzdať osobitne aj pre časti úsekov ciest uvedených v čl. 3 ods. 3.5.
  4. Objednávateľ zabezpečí, aby práce zhotoviteľa neboli obmedzované právami tretích osôb
  5. Účastníci výstavby sú povinní dodržiavať požiadavky vyhlášky SÚBP a SBÚ č. 374/1990 Zb. o bezpečnosti práce a technických zariadení pri stavebných prácach
  6. V zápise z odovzdania staveniska musí byť uvedené, či stavenisko je v stave spôsobilom na začatie a realizáciu prác na diele v súlade so zmluvou
  7. Zhotoviteľ bude viesť na stavbe stavebný denník, do ktorého bude zapisovať všetky skutočnosti dôležité pre plnenie zmluvy.
  8. Objednávateľ je povinný sledovať záznamy v  stavebnom denníku a najmenej 1 x za 3 dni sa k nim vyjadriť. V opačnom prípade sa predpokladá, že so zápisom súhlasí.

**Čl. 8 Kvalitatívne podmienky diela**

* 1. Dielo bude vykonané podľa TP 12/2005 – Katalóg technológií na opravy základných typov porúch vozoviek.
  2. Vlastnosti stavebných materiálov, katiónaktívnej asfaltovej emulzie a kameniva , hotovej úpravy budú preukazané v zmysle platných STN, STN EN a TKP SSC.

Vlastnosti stavebných materiálov a hotovej vysprávky dýzovou metódou sa overujú

a dokumentujú v štádiu pred začiatkom stavebných prác (počiatočné skúšky typu, Technologický postup prác), počas realizácie prác ( kontrolné skúšky) a po ukončení prác (preberacie skúšky).

Požadovaná dokumentácia kvality stavebných prác bude dokladovaná zhotoviteľom v rozsahu Kontrolného a skúšobného plánu v súlade so Zákonom 254/1998, Zákonom č. 90/1998 Z.z. o stavebných výrobkoch, Vyhlášky č. 158/2004 v znení neskorších predpisov, dokladovaním Vyhláseniami o zhode použitých stavebných výrobkov.

8.3. Zhotoviteľ do 5 dní od podpisu zmluvy predloží na schválenie objednávateľovi v dvoch vyhotoveniach nasledovné dokumenty:

* + 1. Počiatočné skúšky typu v rozsahu:
* spojovací postrek asfaltovou emulziou
* zloženie vysprávkovej zmesi - prírodné hutné drvené kamenivo frakcie 2-4 a  4-8 vhodnej zrnitosti a vlastností , kyslého charakteru horniny z jednej lokality s vyhovujúcou afinitou k emulzii KAE a  správnej štiepivosti, katiónaktívna emulzia KAE ,  obsah asfaltu v emulzii 60- 65 % , doba štiepenia, obsah zvyškového asfaltu v zmesi , ktorý sa preukáže výpočtom
  + 1. Technologický postup prác - vypracovaný pre konkrétne strojné zariadenie. Práce musia vykonávať vyškolení špecializovaní pracovníci s praxou pre dané strojné zariadenie a technológiu .

- pri hĺbkových vysprávkach, sa vrstvy budú klásť v maxim. hrúbke 25 mm a

dodržaní časového postupu zhotovenia jednotlivých vrstiev vzhľadom na dobu štiepenia KAE.

* počas stavebných prác, za účelom dohutnenia zabezpečiť usmernenie cestnej dopravy s obmedzením jej rýchlosti počas konsolidácie zmesi .

8.4. Zhotoviteľ počas realizácie prác bude vykonávať Kontrolné skúšky v rozsahu:

- vstupné materiály

- vlastnosti vysprávkovej zmesi ( zrnitosť, obsah a druh zvyškového asfaltu v zmesi kameniva ), rozsah minimálne 1 skúška/ 100 ton zmesi

* 1. Zhotoviteľ po ukončení diela (úsekov ciest podľa čl.7 ods. 7.2.) vykoná preberacie skúšky v rozsahu:

- nerovnosť povrchu vozovky spôsobená vysprávkou nepresiahne 5 mm.

- vizuálne posúdiť stav vysprávok – na hotovej vysprávke nesmie dôjsť k poteniu asfaltovej emulzie a trvalým deformáciám (vytláčaniu) vysprávkovej zmesi, nesmie dochádzať k nadmernému úletu vysprávkovej zmesi , príp. deštrukcii

8.6. Odber vzoriek materiálov a zmesi a ich skúšanie sa vykoná podľa ST, STN EN a súvisiacich technických predpisov.

##### Čl. 9 Odovzdanie a prevzatie diela

* 1. Zhotoviteľ oznámi objednávateľovi písomne, cestou stavebného denníka, že predmet zmluvy alebo jeho časť podľa čl.7 ods. 7.3. je ukončený a pripravený na odovzdanie.
  2. Odovzdanie a prevzatie predmetu zmluvy alebo jeho časti podľa čl. 7 ods. 7.3., sa uskutoční písomne formou zápisnice, v ktorej sa zhodnotí množstvo a kvalita vykonaných prác, a uvedie sa koniec záručnej doby podľa čl. 10 ods. 10.4.
  3. Zhotoviteľ predloží na preberacom konaní stavebný denník a vyhodnotenie kontrolných a preberacích skúšok.
  4. Vady zjavné pri preberaní diela je objednávateľ povinný reklamovať hneď v zápise o prevzatí, v opačnom prípade právo zo zodpovednosti za tieto vady zaniká.
  5. Technický dozor a preberanie prác budú vykonávať nasledovný pracovníci objednávateľa:

1. **p. Emília Štimelová**, č.t. 0903 406 797
2. **Ing. Viera Uhrínová**, č.t. 0903 406 116
   1. Funkciu stavbyvedúceho budú vykonávať pracovníci zhotoviteľa:

a) **Ing. Vladimír Lupták**, č.t. 0903 701 678

### Čl. 10 Zodpovednosť za vady a záručná doba

10.1. Zhotoviteľ zodpovedá za to, že predmet tejto zmluvy bude zhotovený podľa podmienok zmluvy a že počas záručnej doby bude mať vlastnosti dohodnuté v tejto zmluve.

10.2. Zhotoviteľ zodpovedá za vady, vzniknuté po odovzdaní predmetu zmluvy iba vtedy, ak boli spôsobené porušením jeho povinností.

10.3. Viditeľné vady dodávky, musí objednávateľ uviesť najneskôr v zápisnici z odovzdania a prevzatia predmetu zmluvy a v prípade ich výskytu objednávateľ predmet zmluvy neprevezme.

* 1. Záručná doba je **24 mesiacov** od zápisničného odovzdania a prevzatia predmetu zmluvy podľa čl. 9 ods. 9.2.
  2. Oznámenie vád musí byť podané len písomne bez zbytočného odkladu po tom, čo ich objednávateľ zistil a v záručnej dobe, inak je neplatné. Musí obsahovať označenie vád, ako sa prejavujú a prípadne návrh vysporiadania vád.
  3. Zmluvné strany sa dohodli pre prípad vady predmetu zmluvy, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a reklamované vady.
  4. Zhotoviteľ sa zaväzuje začať s odstraňovaním vád predmetu zmluvy do 10 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou, inak platí, že zhotoviteľ je povinný odstrániť vady diela do 30 dní od doručenia písomného oznámenia vád objednávateľom.
  5. Zhotoviteľ nezodpovedá za vady, ktoré vznikli neodborným zásahom do diela, napr. pôsobením oleja, nafty, chemickým čistením, mechanickým poškodením alebo nesprávnym užívaním alebo udržiavaním.

## Čl. 11 Náhrada škody

11.1. Pri uplatnení náhrad škôd sa zmluvné strany budú riadiť ustanoveniami §§ 373 až 386 Obch. zákonníka č. 513/1991 Zb. v znení jej neskorších zmien a doplnkov.

11.2. Zhotoviteľ zodpovedá za škody zapríčinené porušením jeho povinností zo záväzkového vzťahu.

### Čl. 12 Sankcie

12.1. Zhotoviteľ je povinný zaplatiť objednávateľovi zmluvnú pokutu vo výške 50,00 € za každý deň omeškania so zhotovením a odovzdaním diela v súlade s touto zmluvou a zmluvnú pokutu vo výške 33,00 € za každý deň omeškania s odstránením vád v zmysle čl. 10 bod 10.7 tejto zmluvy.

12.2. Zaplatenie zmluvnej pokuty nezbavuje zhotoviteľa povinnosti dokončiť a odovzdať dielo a povinnosti odstrániť vady diela.

12.3. Objednávateľ je povinný zaplatiť zhotoviteľovi úrok z omeškania vo výške 0,05 % z dlžnej čiastky za každý deň omeškania s úhradou faktúry vystavenej v súlade s čl. 5 tejto zmluvy.

## Čl. 13 Odstúpenie od zmluvy

13.1. Objednávateľ alebo zhotoviteľ môžu odstúpiť od zmluvy, ak druhá zmluvná strana poruší zmluvu podstatným spôsobom:

13.1.1. Zhotoviteľ bude meškať s realizáciou diela a toto meškanie bude dlhšie ako 1 mesiac a spôsobí ho sám zhotoviteľ.

13.1.2. Objednávateľ v rozpore s touto zmluvou do 30 dní neprevezme dokončenú a riadne ponúknutú dodávku zhotoviteľa, alebo neurobí ani opatrenia nasvedčujúce ochote objednávateľa dodávku prevziať.

13.1.3. Voči zhotoviteľ bude začaté konkurzné konanie alebo konanie o povolenie reštrukturalizácie alebo dôjde k jeho likvidácii bez právneho nástupcu (okrem dobrovoľnej likvidácie za účelom reorganizácie alebo fúzie).

13.2. Iné ako v bode 13.1 uvedené porušenie (nesplnenie) zmluvných povinností označujú zmluvné strany ako nepodstatné, pričom oprávnená strana môže odstúpiť od zmluvy za podmienok stanovených v § 346 – 348 Obchodného zákonníka.

* 1. Pre odstúpenie od zmluvy platia § 344 až 351 Obchodného zákonníka č.513/91 Z.z.
  2. Zmluva zaniká, keď prejav vôle oprávnenej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.
  3. Oprávnená strana nemôže odstúpiť od zmluvy po tom, čo jej bola doručená správa, že už bola splnená povinnosť, ktorej porušenie bolo dôvodom na odstúpenie od zmluvy.
  4. Odstúpením od zmluvy zanikajú všetky práva a povinnosti strán zo zmluvy. Odstúpenie od zmluvy sa však nedotýka nároku na náhradu škody vzniknutej porušením zmluvy, ani zmluvných ustanovení týkajúcich sa voľby práva alebo voľby Obchodného zákonníka podľa § 262 Obch. z., riešenia sporov medzi zmluvnými stranami a iných ustanovení, ktoré podľa prejavenej vôle strán, alebo vzhľadom na svoju povahu majú trvať aj po ukončení zmluvy (nároky z vád diela, nároky zo záruky)
  5. Pokiaľ sa od zmluvy odstúpi, zhotoviteľ je povinný okamžite zastaviť práce.

**Čl. 14 Osobitné ustanovenia**

* 1. Zhotoviteľ si na vlastné náklady zabezpečí vyznačenie pracoviska prenosným dopravným značením v súlade s projektom dopravného značenia.
  2. Zhotoviteľ zodpovedá za prípadné škody spôsobené tretím osobám pri výkone činnosti v zmysle tejto zmluvy.
  3. Objednávateľ aj zhotoviteľ majú právo prerušiť plnenie dodávky na dobu nevyhnutne nutnú z dôvodu nevhodných poveternostných podmienok podľa STN 73 6121 pre vykonanie asfaltových vrstiev. Táto doba sa nepočíta do lehoty výstavby a počas trvania týchto okolností zhotoviteľ nie je v omeškaní.
  4. V prípade zastavenia prác z dôvodu na strane objednávateľa, ktoré bude trvať viac ako 30 dní, objednávateľ je povinný do 14 dní od vyzvania zhotoviteľa prevziať dovtedy vykonané práce.
  5. Objednávateľ je povinný uhradiť zhotoviteľovi vzniknutú škodu a starať sa o nedokončené dielo v prípade, ak dôjde k  zániku záväzku z  dôvodov, za ktoré nezodpovedá zhotoviteľ. Objednávateľ mu uhradí cenu za dovtedy vykonané práce a dodávky.

## Čl. 15 Riešenie sporov

V prípade sporov tieto budú riešené vzájomným rokovaním a ak nedôjde k dohode, strany sa môžu obrátiť na vecne a miestne príslušný súd.

**Čl. 16 Zmena záväzkov**

* 1. Objednávateľ sa zaväzuje, že pristúpi na zmenu zmluvy v prípade, ak sa po uzavretí zmluvy zmenia

východiskové podklady a podmienky rozhodujúce pre plnenie tejto zmluvy alebo vzniknú nové

požiadavky objednávateľa.

* 1. Meniť alebo dopĺňať zmluvu o dielo je možné len písomne formou číslovaných dodatkov, ktoré budú

platné, ak budú riadne potvrdené a podpísané oprávnenými zástupcami oboch zmluvných strán.

Dodatky budú tvoriť neoddeliteľnú súčasť zmluvy o dielo.

* 1. K návrhom dodatkov k zmluve sa zmluvné strany zaväzujú vyjadriť písomne, v lehote najneskôr do 14

dní, od doručenia dodatku. Po tú istú dobu je týmto návrhom viazaná strana, ktorá ho podala.

**Čl. 17 Záverečné ustanovenia**

* 1. Na právne vzťahy neupravené touto zmluvou sa vzťahujú príslušné ustanovenia obchodného

zákonníka.

* 1. Zmluva nadobúda platnosť a účinnosť dňom jej podpísania oboma zmluvnými stranami
  2. Táto zmluva o dielo má 6 strán a je vyhotovená v dvoch rovnopisoch, z ktorých jeden si ponechá

objednávateľ a jeden zhotoviteľ. Všetky prípadné dodatky k nej musia byť vyhotovené v rovnakom

počte.

* 1. Zmluvné strany prehlasujú, že si zmluvu prečítali, jej obsahu porozumeli a na znak súhlasu ju

vlastnoručne podpisujú.

V Banskej Bystrici, dňa .................... Vo Zvolene, dňa ..................

Za objednávateľa : Za zhotoviteľa :

**Ing. Peter Polešenský Ing. Miroslav Šufliarsky**

riaditeľ SSC-IVSC Banská Bystrica konateľ spoločnosti

C.S.BITUNOVA spol. s r.o.

**Ing. Mária Melichová**

prokurista spoločnosti

C.S.BITUNOVA spol. s r.o.